เริ่มแล้ว! โครงการ “คนละครึ่ง” รัฐร่วมจ่าย 50% สูงสุดวันละ 150 บ.
เริ่มแล้ว! โครงการ “คนละครึ่ง” รัฐร่วมจ่าย 50% สูงสุดวันละ 150 บ.
23 ต.ค. 2563

ผู้สื่อข่าวรายงานว่า ในวันนี้ (23 ต.ค.63) โครงการ “คนละครึ่ง” ได้เริ่มเปิดให้ประชาชนที่ลงทะเบียนเข้าร่วมสิทธิ์ใช้จ่ายเงินกันเป็นวันแรก ตั้งแต่เวลา 06.00-23.00 น.
โดยโครงการ “คนละครึ่ง” เปิดรับลงทะเบียนของประชาชนที่สนใจเข้าร่วมโครงการ ตั้งแต่วันที่ 16 ตุลาคม 2563 ที่ผ่านมา ผ่านเว็บไซต์ www.คนละครึ่ง.com เพื่อฟื้นฟูเศรษฐกิจระดับฐานราก สำหรับผู้ประกอบการรายย่อยโดยเฉพาะกลุ่มหาบเร่ แผงลอย เพื่อให้มีรายได้จากการขายสินค้าเพิ่มขึ้น โดยภาครัฐร่วมจ่ายค่าอาหาร เครื่องดื่ม และสินค้าทั่วไปผ่านฝ่ายของผู้ซื้อ 50% โดยไม่เกิน 150 บาทต่อคนต่อวัน หรือไม่เกิน 3,000 บาท ต่อคนตลอดระยะเวลาโครงการ
สำหรับเงื่อนไขการใช้จ่ายนั้น ผู้ใช้สิทธิจะต้องเติมเงินเข้าแอพเป๋าตัง และนำไปแสกนในร้านค้าทางที่เข้าร่วมโครงการ โดยทางรัฐบาลจะร่วมจ่ายค่าสินค้า 50% สูงสุดที่ 150 บาทต่อวัน
ส่วนในกรณีที่ใช้จ่ายไม่ครบ 150 บาท ต่อวัน จะไม่สามารถทบยอดไปใช้ในวันถัดไปได้ เนื่องจากเงื่อนไขของรัฐบาลคือช่วยจ่ายสูงสุดที่ 150 บาทต่อวัน